สวัสดีค่ะ เนื่องจากมีแพลนที่จะมีบุตร หากไปตรวจเลือดแล้วพบว่าเสี่ยงเป็นไทรอยด์ต่ำ ค่า TSH 4.481 ต้องพบคุณเฉพาะทางเพื่อรักษาให้ค่าต่ำลงกว่านี้ก่อนหรือไม่คะขอบค่ะ
สวัสดีค่ะ ค่า TSH (thyroid stimulating hormone) เป็นฮอร์โมนที่สร้างจากต่อมใต้สมอง (pituitary gland) ทำหน้าที่กระตุ้นให้ต่อมไทรอยด์ให้สร้างฮอร์โมน ระดับค่าปกติคือ 0.3-4.5 mIU/L ดังนั้น หากวัดได้ 4.481 ถือว่าค่าปกติ แต่ค่อนไปทางสูง ซึ่งอาจมีภาวะไทรอยด์ฮอร์โมนต่ำอยู่หรือไม่ก็ได้หากต้องการที่จะตั้งครรภ์ แนะนำว่าควรไปพบแพทย์เฉพาะทางอายุรกรรม เพื่อประเมินว่ามีภาวะไทรอยด์ฮอร์โมนต่ำหรือไม่ โดยอาจต้องเลือดดูค่าฮอร์โมนไทรอยด์เพิ่มเติม เช่น ค่า Free T3 ค่า Free T4 เป็นต้น และประเมินร่วมกับอาการ หากตรวจค่าฮอร์โมนไทรอยด์ยังอยู่ในเกณฑ์ปกติ และไม่มีอาการอะไรผิดปกติ (เช่น น้ำหนักขึ้น เหนื่อยง่าย ท้องผูก เหงื่อออกน้อย ขี้หนาว ง่วงนอนตลอด เป็นต้น) ก็จะสามารถตั้งครรภ์ได้ แต่ทั้งนี้ เมื่อตั้งครรภ์แล้ว ควรรีบไปฝากครรภ์แต่เนิ่นๆ และอาจต้องมีการตรวจดูค่าฮอร์โมนไทรอยด์ในระหว่างตั้งครรภ์ด้วยค่ะ